钦定古今图书集成/明伦汇编/氏族典/第527卷 > 《廖用贤尚友录》 > 索敞
## 钦定古今图书集成/明伦汇编/氏族典/第527卷 > 《廖用贤尚友录》 > 索敞

按《魏书索敞传》：“敞字巨振，炖煌人。为刘昺助教，专心
经籍，尽能传昺之业。凉州平，入国，以儒学见拔，为中
书博士。笃勤训授，肃而有礼。出补扶风太守，在位清
贫。未几卒。诏赠平南将军、凉州刺史，谥曰献。敞子僧
养，中书议郎，京兆太守。僧养子演贵，征东府参军。演
贵子怀真，字公道，武定末，侍御史。”